PLANINSKO DRUŠTVO CELJE MATICA                                                                           Celje,  19. 5. 2010 

ODSEK ZA POHODNIŠTVO,  STANETOVA 20,  SI-3000  CELJE

Tel.  03 492 4850,  051 338 358 

RAZGLEDNIK SREDI REZIJE 

KUCER,  MONTE CUZZER,  1462 m, 

V NEDELJO,  30. MAJA 2010 

NA DALJNEM ZAHODU JULIJSKIH ALP LEŽI REZIJA. 

DEŽELICA ŽIVI V JUTRANJI SENCI KANINOVI, 

PRED VROČIM JUŽNIM SONCEM JO VARUJE PRAVCATI KITAJSKI ZID MUZCEV, 

PRED MRZLIMI SEVERNIMI VETROVI ŠČITI DOLGA ŽRD, 

V DOLINO PA SE LAHKO PRIPELJEŠ LE SKOZI MIŠJO LUKNJO TAM NA BILI, V RESIUTTI. 

KER OBDAJAJO DOLINO SAME TEŽKO PREHODNE GORE, 

SO SE V REZIJI STARI OBIČAJI IN SLOVENSKI JEZIK NE LE OHRANJALI ŠTIRINAJST STOLETIJ, 

MARVEČ VSO TO DOLGO DOBO TUDI PO SVOJE RAZVIJALI. 

TAKŠEN RAZVOJ JE KREPIL ISTOVETNOST IN SAMOSVOJOST REZIJANOV, 

A POGLABLJAL RAZLIKE MED BENEŠKIMI SLOVENCI ZA MUZCI IN BOVČANI ZA KANINOM. 

REZIJANSKO GOVORICO JE PRVI PREUČEVAL 

Jan Baudouin de Courtenay, *1845, +1929, POLJSKI JEZIKOSLOVEC S FRANCOSKIMI KORENINAMI, 

IZ  NARODOPISNE ZAKLADNICE PA JE VELIKO DRAGULJEV REŠIL Dr. Milko Matičetov, *1919. 

IZ Matičetove MALHE SO TUDI Zverinice iz Rezije. 

NEKATERE IMAJO SVOJE LISIČINE TAM ZA KUCERJEM. 

VČASIH IZ ČRNEGA POTOKA PRILOMASTI TUDI KAKŠEN VOLK, KI PA SE GA NI TREBA BATI, 

ČE VAS OB ČRNEM POTOKU ČEZ SEDLO TAM ZA KUCERJEM VABIMO 

NA PLANINSKI IZLET NA NAJLEPŠI RAZGLEDNI VRH SREDI TE PRAVLJIČNE DEŽELE. 

Z NAROČENIM AVTOBUSOM SE OB PETIH ZJUTRAJ,  5:00, 

ODPRAVIMO S POSTAJALIŠČA PRED PARKIRNO STAVBO OB LJUBLJANSKI CESTI V CELJU. 

DRŽAVNO MEJO PREVOZIMO V RATEČAH. 

OD TRBIŽA DALJE SE DRŽIMO DRŽAVNE CESTE SS13 

PO KANALSKI DOLINI, VAL CANALE, DO NJENEGA KONCA V TABLI, PONTEBBI, 

IN PO ŽELEZNI SOTESKI, CANAL DEL FERRO, DO NASELJA TAM NA BILI, RESIUTTE, 315 m, 

KJER SI JE PROTI TOKU BILE POT V REZIJO SKOZI OZEK VHOD IZBORILA TUDI CESTA. 

JUTRANJO VOŽNJO SKLENEMO ŽE NA PRVEM RAZCEPU V DOLINI TAM PRI TIGU, 361 m. 

VISEČA BRV NAS ZVABI NA LEVI BREG GLAVNE REKE V DEŽELICI, 

NATO PA SLEDIMO NJENEMU TOKU PO OZNAČENI STEZI 703. 

TA ONSTRAN MANJŠEGAMOSTU ZAVIJE V PRAVCATO SOTESKO.ČRNEGA POTOKA. 

REZIJANI GA OPEVAJO V VIŽI Da lipi möj Črni patök IN TUDI MI, MORDA PONOVNO, 

UŽIVAMO V NJEGOVIH LEPOTAH VSE DO ZAVETIŠČA V ČRNEM POTOKU, 865 m. 

STOJI NA OPUŠČENI PLANINI V KOTLU MED GOLCEM, POLJICAMA, KADINOM IN KUCERJEM. 

ZA NEOSKRBOVANIM ZAVETIŠČEM POIŠČEMO PO MALICI STEZO 707A, 

KI NAS NAJPREJ V KLJUČIH NAPOTI V ŠKRBINO TAM ZA KUCERJEM, 1235 m. 

TAM SE PRIDRUŽI POTI 707, KI SE IMENUJE PO Klavdiju Vogriču 

IN KI JO PRIMAHA IZ VASICE LIŠČACE V DOLINI POTOKA ZAGUNÌĆA, BARMANA. 

PO Vogričevi POTI DOSPEMO NA NAJLEPŠI RAZGLEDNI VRH SREDI REZIJE, NA KUCER, 1462 m. 

POT 707 SE NADALJUJE NA SEVERNO STRAN HRIBA ČEZ VELIKO ŠKRBINO, 1214 m, 

KI O NJEJ POJEJO Da gora ta Škarbinina, to je na gora visokä. Z NJE PA V VASICO GOZD, 494 m. 

IZ GOZDA SE MIMO STAJ V GORNJEM LAZU LAHKO VRNEMO NA ZNANO BRV ČEZ BILO. 

ZA KOGAR JE BILO okoli 6 ur KUCERJA PREMALO, SE IZ GOZDA, 494 m, SKOZI LIŠČACE, 525 m, POVZPNE ŠE K ČUDOVITEMU IZVIRU BARMANA ali ZAGUNÌĆA POD ZIDOM MUZCEV. 

DOMOV SE PO ISTIH CESTAH VRNEMO IZ REZIJE DO 22. ure. 

PRIJAVE SPREJEMAMO V DRUŠTVENI PISARNI, ZA PREVOZ PA PRISPEVAMO 20,00 evrov. 

TA ZA KUCERO TA HARMI... DA LE NE BI ZA KUCERJEM GRMELO!

Tone Primožič

